recursal/SuperWikiNEXT-32B huggingface dataset:
**Erie Suzan** (lahir di Lamongan, 30 Disember 1978; umur 45 tahun) merupakan seorang penyanyi Indonesia yang dikenali lewat singlenya *Mabuk Duit* pada tahun 1993.

Biografi
--------

Erie Suzan lahir di Lamongan pada tarikh 30 Disember 1978. Diawali kerana sering diminta menggantikan kakaknya untuk latihan nyanyi, kemudian menjuarai beberapa festival menyanyi rock, pop, dan dangdut di Jawa Timur. Ia kemudian hijrah ke Jakarta kerana mendapat hadiah rakaman sebagai juara 1 salah satu Festival Rock se-Jawa Timur, tetapi akhirnya ditunda kerana usianya yang masih sangat kecil. Masa penantian ini membawanya menjadi penyanyi pengiring pada show muzik beberapa artis, seperti Slank, Anggun C. Sasmi, dan Yossy Lucky.

Terlalu lama tak ada kepastian untuk rakaman, Erie memutuskan untuk kembali ke Lamongan, kerana biaya hidup di Jakarta yang tinggi. Namun, dua hari menjelang kepulangannya ke Jawa Timur, Erie mengikuti Festival Dangdut se-Jabotabek dan berjaya menjadi juara 1 dan mendapat piala dari Rhoma Irama. Seorang penerbit langsung tertarik untuk merakam sebuah album dangdut pertama Erie Suzan yang bertajuk "*Mabuk Duit*" pada tahun 1992 dan saat itu Erie Suzan masih SMP kelas 4.

Selepas itu beberapa hits dangdut seperti "*Jangan Buang Waktuku*", "*Muara Kasih Bunda*", telah dihasilkannya. Tidak berhenti sampai di situ, beberapa single hits duet diantaranya bersama Yus Yunus, alm. Abiem Ngesti, alm. Farid Harja, Adibal, dan Beniqno kembali dihasilkan. Dua album trio lainnya ialah bersama Ikke Nurjanah, Mila Roza, Iis Dahlia, dan Dewi Purwati. Karyanya terakhir ialah Album D'Duta (8 Diva Dangdut Indonesia), yang didalamnya terdapat hits single "*Tak Bisa Menunggu*" dan "*Sabda Cinta*" duet bersama Iyeth Bustami.

Diskografi
----------

* *Mabuk Duit*
* *Khusus Malam Ini*
* *Jangan Buang Waktuku*
* *Tak Dapat Menunggu*
* *Aku Rindu*
* *Menjelma Petir*
* *Sunyi*
* Kapan Pulang album Yus Yunus kertas putih

FTV
---

* *Aku Ingin Dicintai Suamiku* (2016) sebagai Nina

Anugerah dan pencalonan
-----------------------

| Tahun | Anugerah | Kategori | Keputusan |
| --- | --- | --- | --- |
| 2023 | Anugerah Musik Indonesia 2023 | Artis Solo/Grup/Kolaborasi Melayu Terbaik | Menang |

Pautan luar
-----------

* Erie Suzan di Instagram

|  |  |
| --- | --- |
| Ikon tunas | Rencana mengenai penyanyi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Menantu Ting Tong*** ialah sebuah siri drama televisyen komedi romantik Malaysia 2016 arahan Nazir Jamaluddin, dibintangi oleh Ruhainies dan Azrel Ismail, bersama-sama dengan Ben Amir dan Tash Yong. Siri ini memulakan tayangan perdana Slot Dahlia TV3 bermula 15 Julai 2016 hingga 27 Ogos 2016 menggantikan *Mr Tanda Soal*.

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Mengisahkan tentang kekecohan dan konflik yang berlaku antara dua buah keluarga iaitu keluarga Tuan Mazlan dan Puan Rozie serta keluarga Encik Ismail dan Puan Latifah. Dua buah keluarga yang berbeza status dan darjat serta cara kehidupan. Keluarga Tuan Mazlan adalah dari golongan ‘high class’ dan sudah terbiasa dengan kehidupan mewah manakala keluarga Encik Ismail pula dari golongan sederhana dan sangat berjimat cermat dengan perbelanjaan harian.

Konflik bermula apabila Marsha, anak bongsu pasangan Tuan Mazlan dan Puan Rozie telah jatuh cinta dengan Luqman anak lelaki Encik Ismail dan Puan Latifah. Puan Rozie sangat menentang keras perkahwinan mereka kerana baginya Luqman tidak layak untuk Marsha apatah lagi lepas kahwin Marsha kena tinggal bersama keluarga mertuanya. Marsha yang sudah biasa tinggal di bangle mewah yang serba lengkap kini terpaksa tinggal di kawasan perumahan kos rendah yang sangat sempit dan hanya ada satu bilik air untuk dikongsi bersama keluarga .

Berkali-kali Puan Rozie pujuk Luqman dan Marsha untuk tinggal di banglo mewah bersama mereka. Namun, Luqman menolak dengan baik kerana dia tidak mahu mengambil kesempatan atas kemewahan keluarga isterinya serta mahu berusaha yang terbaik untuk menyediakan kelengkapan hidup selepas berkahwin.

Marsha yang tidak pernah melakukan kerja-kerja rumah sebelum ini sering dileteri oleh Puan Latifah. Marsha cuba mengambil hati ibu mentuanya dengan belajar memasak, menanam dan mencuci tetapi ada sahaja yang tak kena. Jadi, bermulalah perang dingin antara Puan Latifah dan Puan Rozie. Bagaimanakah Luqman dan Marsha menyelesaikan konflik tersebut?

Pelakon
-------

### Pelakon utama

* Azrel Ismail sebagai Luqman
* Nur Ruhainies sebagai Marsha

### Pelakon pembantu

* Ben Amir sebagai Mikhail
* Tash Yong sebagai Fatihah
* Amyza Aznan sebagai Puan Latifah
* Aleza Shadan sebagai Puan Rozie
* Zulkifli Mohd Salleh sebagai Mazlan
* Ain Sufia sebagai Hawa
* Ira Ghani sebagai Suzanna
* Natashah Ismail sebagai Doktor
* Siti Ruwiyani sebagai Bibik
* Elgy sebagai Abang Jem
* Suzanne Roberto Ortiz sebagai Bos Mikail
* Arriff Sumbu sebagai Atok Ismail

### Pelakon kanak-kanak

* Duerra Mitilda sebagai Aina

Runut bunyi
-----------

* "Menantu Ting Tong" - Oja
* "Keliru" - Sissy Imann

Rujukan
-------

1. ↑  Drama Menantu Ting Tong (TV3) My Infotaip (14 Julai 2016). Dicapai pada 15 Julai 2016.
2. ↑  *Menantu Ting Tong (2016): Episod Penuh*. *YouTube*. TV3. Dicapai pada 27 Ogos 2018.

| : Slot Dahlia, Setiap Jumaat- Ahad, 6:58 Petang |
| --- |
| Sebelumnya | Menantu Ting Tong | Berikutnya |
| Mr Tanda Soal | Bibik-Bibkku (ulangan) |
**Zahamin Baki bin Zainal（mandrin:巴麒）** (lahir 16 Mei 1981) ialah seorang pengacara, pelakon dan penyampai radio Malaysia, terkenal dengan kefasihannya berbahasa Mandarin. Beliau ialah seorang pengacara televisyen bertaraf Asia. Baki juga pernah dipilih dua tahun berturut-turut sebagai pengacara Asian Television Awards 2016 dan 2017 di Singapura.

Dilahirkan pada 16 Mei 1981 di Johor Bahru, Johor, Baki mendapat pendidikan di Sekolah Cina Foon Yew, Johor Bahru hingga usia 17 tahun. Namun kerana untuk mengambil peperiksaan Sijil Pelajaran Malaysia, Baki akhirnya berpindah ke Shah Alam, Selangor.

Kerjayanya sebagai pengacara bermula apabila ditawarkan mengacarakan rancangan *Teens World* bersama pelakon Fazura di TV2, kemudian menjadi hos rancangan berbahasa Mandarin *Step Forward* musim keenam di 8TV. Episod pertama sudah mula disiarkan sejak 21 Februari lalu di saluran Hip, 8TV.

Beliau pernah berkhidmat di TV9 pada 2007 di bawah unit Perhubungan Awam. Sebagai pelakon, Baki pernah berlakon dalam sitkom komedi seperti *Kopitiam* dan *Mr Siao’s Mandarin Class*.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2011 | *Sini Ada Hantu* | Bakri |  |
| 2014 | *Rentap* |  |  |
| 2022 | *Juang* | Pemandu |  |
|

Radiografi
----------

### Radio

| Tahun | Tajuk | Stesen |
| --- | --- | --- |
| 2013–2016 | *Rancangan Suria Pagi* | Suria |
|

Rujukan
-------

1. ↑  Norhayati Nordin (18 September 2018). "Jelajah banyak negara Asia". Harian Metro. Dicapai pada 23 April 2019.
2. ↑  "Kelebihan Anak Melayu Fasih Berbahasa Cina - Baki Zainal Jadi Pengacara Rancangan Cina". Sha My Heart. 25 Oktober 2011. Dicapai pada 23 April 2013.
3. 1 2  Zaidi Mohamad (24 Mac 2010). "Baki fasih berbahasa Cina". Berita Harian. Diarkibkan daripada yang asal pada 2012-09-23. Dicapai pada 23 April 2013.

Pautan luar
-----------

* Baki Zainal di Facebook
* Baki Zainal di Twitter
* Baki Zainal di Instagram
**Mohd Syahril bin Abdul Khalid** yang lebih dikenali sebagai **Syahril Inteam** merupakan salah seorang anggota kumpulan Inteam bersama tiga anggota lain iaitu Hazamin Harun, Hisyam Ahmad dan Abdul Rahim. Beliau merupakan penyanyi utama dan juga ketua kumpulan In-Team. Beliau juga merupakan salah seorang penyanyi nasyid yang sangat dikenali orang ramai kerana kemantapan vokalnya dalam hampir setiap lagu yang dinyanyikan oleh kumpulan ini, antaranya *Kasih Kekasih*, *Impian Kasih*, *Damba Kasih*, *Setanggi Syurga* dan lagunya yang paling berhantu iaitu *Nur Kasih*. Beliau dilahirkan pada 25 Mac 1980 dan berasal dari Seremban, Negeri Sembilan.

Selain menyanyi, beliau juga berbakat dalam mencipta lagu serta menulis lirik dan salah satu lagu ciptaannya telah dimuatkan dalam album Iman & Aman yang diterbitkan pada tahun *2013* iaitu lagu Iftar. Beliau telah mendirikan rumahtangga dengan pilihan hatinya yang bernama Nuur Asy-Syahidah pada tahun 2005. Hasil perkahwinan tersebut, Syah dan isterinya dikurniakan 3 orang anak lelaki masing-masing bernama Muhammad Solahuddin, Muhammad Saifuddin dan Muhammad Mustafa.

Pendidikan
----------

Beliau mendapat pendidikan awal di Sekolah Kebangsaan King George V, Seremban (1987-1992), sebelum memasuki Sekolah Menengah Agama Persekutuan Labu (1993-1997).

Beliau kemudiannya melanjutkan pengajiannya ke Universiti Islam Antarabangsa Malaysia (UIAM) dalam jurusan Kejuruteraan Automatif.

Rujukan
-------

1. ↑  © Ikhwanul In-Team.
**Siddiq bin Mohamad Ghouse** merupakan Setiausaha politik Dr Mahathir Mohamad selama tujuh tahun. Siddiq dilantik sebagai Setiausaha politik ketika Dr Mahathir menjadi Menteri Pelajaran pada 1974. 1974-1975 adalah tahun-tahun kebangkitan semula komunis buat kali kedua .

Siddiq Ghouse ditahan pada 13 Julai 1981, tiga hari sebelum Dr Mahathir dilantik sebagai Perdana Menteri Malaysia (16 Julai 1981).

Agen perisik KGB
----------------

Beliau didakwa menjadi agen perisik KGB dari Kesatuan Soviet di bawah Akta Keselamatan Dalam Negeri. Menteri Keselamatan Dalam Negeri ketika itu ialah Tan Sri Ghazali Shafie. 

Pada 13.7.1981, Kerajaan Malaysia telah mengusir keluar serta-merta tiga orang pegawai Kedutaan Soviet di Kuala Lumpur kerana kesalahan pengintipan. Perisik KGB yang diusir ialah G.I. Stepanor, Setiausaha Pertama Kedutaan Soviet; Encik V.P.Romanov, Setiausaha Kedua Kedutaan Soviet dan seorang kakitangan bukan diplomatik di bahagian ekonomi kedutaan Soviet iaitu Z.L. Khamidauline. 

Tan Sri Ghazali Shafie selaku Menteri Hal Ehwal Dalam Negeri dalam sidang media memaklumkan bahawa polis merampas alat-alat yang dibekalkan oleh agen-agen KGB kepada Siddiq Ghouse. Sejak beberapa bulan Siddiq dan tiga orang agen bertemu tetapi tidak ada yang maklumat yang bocor. 

Pada 30 Julai 1981, Dr Mahathir membebaskan 21 orang tahanan ISA.

Rujukan
-------

1. ↑  Siddiq Ghouse
2. ↑  TIGA PEGAWAI KEDUTAAN SOVIET DIUSIR KELUAR
**Panca Persada** ialah sebuah binaan bertingkat yang digunakan dalam istiadat diraja di beberapa buah negeri di Malaysia seperti Perak dan Negeri Sembilan. Ia dibina bertingkat-tingkat dan tingkat teratas merupakan tempat bersemayam bagi raja.

Sejarah, bentuk dan kegunaan
----------------------------

### Negeri Sembilan

Panca Persada di Negeri Sembilan ialah tempat bersemayam khas bagi Yang di-Pertuan Besar apabila berada di luar istana dalam satu-satu istiadat di Wilayah Adat Lingkungan. Semasa pemerintahan Yamtuan Seri Menanti, panca persada terletak di Tanjung Beringin, manakala istana raja ketika itu ialah Istana Ampang Rambai. Semasa pemerintahan Yamtuan Muhammad, istana lama telah dibina. Semasa baginda dilantik sebagai Yamtuan Negeri Sembilan, Panca Persada masih lagi terletak di Tanjung Beringin. Apabila Istana Besar Seri Menanti siap dibina pada tahun 1930, Panca Persada baru telah dibina di Seri Menanti. Antara istiadat yang menggunakan panca persada ialah Istiadat Bersiram dalam istiadat perkahwinan diraja atau pertabalan.

### Perak

Panca Persada di Perak juga ialah tempat bersemayam bagi Sultan. Ia digunakan dalam istiadat bersiram diraja semasa siri perayaan istiadat tabal raja ataupun kerana bersiram dua pengantin diraja sebagai mengakhiri kerja perkahwinan.
Panca Persada negeri Perak berkonsepkan piramid seperti binaan Borobudur dan dibina untuk pertabalan Sultan Perak dengan setiap tingkat diwarnakan dengan warna bendera negeri Perak iaitu putih, kuning dan hitam.

Panca Persada pada asalnya dibina di tengah-tengah Sungai Perak, sebelum dibina di perkarangan Istana Iskandariah.

Rujukan
-------

1. 1 2  Jasbindar, Freddie Aziz (2017-08-29). "Panca Persada Penting Untuk Pertabalan Sultan Perak". Dicapai pada 2024-03-25.
2. ↑  Shahira, Nini (2023-11-19). "Panca Persada, ulang ikrar taat setia kepada Yang Dipertuan Besar NS". *Buletin TV3* (dalam bahasa Inggeris). Dicapai pada 2024-03-25.
**Tasik Pedu** atau dulunya dikenali sebagai **Kolam Air Pedu** merupakan saliran bagi Sungai Pedu yang disalurkan oleh kerajaan untuk menampung bekalan air bersih kepada penduduk negeri Kedah. Air Sungai Pedu mengalir dari Bukit Pakir Terbang (ketinggian 574 m dari aras laut). Sungai Pedu bertemu dengan Sungai Padang Terap. Bukit-bukit di hulu Sungai Pedu merupakan kawasan sempadan negara Thailand. Tasik Pedu merupakan tasik buatan manusia yang meliputi kawasan seluas 75 km persegi dan mempunyai kedalaman kira-kira 100 meter.

Aktiviti Riadah
---------------

Tasik Pedu terletak lebih kurang 90 km dari Alor Setar, Kedah. Ia terletak di dalam daerah Padang Terap. Tasik Pedu menawarkan beberapa aktiviti air bagi menarik perhatian pelancong seperti memancing, jet ski, dan menaiki bot. Di sini juga terdapat beberapa tempat penginapan yang sesuai bagi pencinta alam sekitar untuk meneroka ke alam semula jadi, mengelilingi hutan tropika, flora dan fauna. 

Tasik Pedu asalnya terdiri daripada beberapa resort seperti Desa Utara Pedu Lake Resort (106 rooms), Mutiara Pedu Lake Golf & Lake Resort(dinamakan Holiday Inn Resort sebelum itu, mempunyai 205 bilik, dengan aktiviti golf dan sebagainya). Desa Utara Pedu Lake Resort dan Mutiara Pedu Lake Golf & Lake Resort telah ditutup pada 1 dan 7 Jan 2007 kerana perniagaan yang semakin merosot, khasnya berita menemui kubur lama di tengah tasik semasa musim kemarau diketahui para pelancong Taiwan and Singapura. Suasana dan gambaran chalet-chalet tepi tasik sangat cantik dan masih elok keadaannya. Usaha perlu dilakukan bagi membangunkan semula chalet-chalet tersebut, terutamanya rancangan dan pengurusan resort yang sempurna. Di sana juga, terdapat Rumah Rehat mantan Perdana Menteri Malaysia yang Keempat, Tun Dr. Mahathir, yang gah berdiri di tepi tasik dengan seni reka bentuk yang menarik dan tradisional. Tetapi kini, semua chalet dan rumah rehat tersebut dibiarkan terbengkalai tanpa penghuni. Ini adalah salah satu "mega projek" yang dibiarkan begitu sahaja.

Senarai Mangsa Lemas
--------------------

* Siti Nor Afliana Yahaya, 13 tahun, **5 Oktober 2013**
* Nor Hasliza Yahaya, 16 tahun, **5 Oktober 2013**
* Siti Hajar Azmi, 12 tahun, **5 Oktober 2013**
* Taufik Karim, 36 tahun, **5 Oktober 2013**

Rujukan
-------

1. ↑  Rujuk berita mangsa lemas 5 Oktober 2013
2. ↑  Mangsa Keempat Lemas Di Tasik Pedu Ditemui


|  |  |
| --- | --- |
| Ikon tunas | Rencana berkaitan geografi dan tempat di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**TAI Hürjet** ialah pesawat pejuang ringan, enjin tunggal, kerusi tandem, jurulatih supersonik yang dicadangkan, sedang dibangunkan oleh Turkish Aerospace Industries (TAI)

TAI berhasrat bahawa reka bentuk itu akan menggantikan Northrop T-38 Talon dalam peranan jurulatih jet dan melengkapkan General Dynamics F-16 Fighting Falcon dalam sokongan udara dekat dan peranan latihan tempur dalam perkhidmatan Tentera Udara Turki.

Syarikat itu juga merancang untuk meneruskan pesanan eksport untuk reka bentuk ke negara yang ingin menggantikan pesawat jurulatih dan serangan darat yang lebih tua.  Sehingga Januari 2020, pesawat itu belum mempunyai enjin yang dipilih, walaupun Eurojet EJ200 dan General Electric F404-GE-102 sedang dalam pertimbangan pada masa itu.  Keupayaan yang dirancang termasuk mengisi bahan api tengah udara, fly-by-wire dengan pengehad parameter, unit kuasa tambahan atas kapal, cermin mata penglihatan malam kokpit serasi, paparan kepala dan sistem paparan topi keledar bersepadu.

TAI menyempurnakan simulator ujian pertama untuk pesawat itu pada September 2020. Dilantik sebagai Hurjet 270, simulator berasaskan kecerdasan buatan itu akan menggabungkan maklum balas daripada juruterbang ujian untuk menukar algoritma kawalan penerbangan dan perisian avionik semasa proses ujian penerbangan.  Syarikat itu telah membangunkan avionik simulator, sistem kawalan penerbangan, paparan, kokpit dan sistem komunikasi untuk simulator.

1. ↑  "Milli ucak cift motorlu olacak", *Kokpit* (dalam bahasa Turki), TR, diarkibkan daripada yang asal pada 2019-06-17, dicapai pada 2020-10-01 Unknown parameter `|dead-url=` ignored (bantuan)
2. ↑  "Turkish Fighter Development (TF-X) Project PowerPoint Presentation" (PDF). Turkish Aerospace. September 2018. m/s. 6. Diarkibkan daripada yang asal (PDF) pada 2020-11-12. Dicapai pada 2020-10-01. Unknown parameter `|dead-url=` ignored (bantuan)
3. ↑  "TF-X National Fighter Program". SSB. Diarkibkan daripada yang asal pada 2018-10-29. Dicapai pada 2018-10-28. Unknown parameter `|dead-url=` ignored (bantuan)
**Awesome Raja Lawak** ialah sebuah rancangan realiti televisyen yang berkonsepkan pencarian bakat sebagai pelapis kepada golongan pelawak elit sedia ada ini agar dapat diketengahkan dalam industri seni hiburan di Malaysia.Setiap minggu, peserta akan menampilkan jenaka mengikut tema yang ditetapkan di atas pentas. 

Kini selepas tamatnya **Awesome Raja Lawak**, Pihak Awesome TV menggantikan program raja lawak ini dengan program raja lawak yang sama dengannya iaitu **Awesome Raja Lawak #Alumni**. Program raja lawak ini menampilkan para **Alumni** berentap sesama sendiri untuk merebut gelaran juara.

Format rancangan
----------------

Program ‘Awesome Raja Lawak #Alumni’ kini bersiaran untuk menggantikan 'Awesome Raja Lawak' yang sudah selesai tayangannya. Masih dikendalikan sepenuhnya oleh *Chiwan* dan *Nizam Jentik Jentik* yang telah diberi kepercayaan untuk menjalankan tugas dan tanggungjawab sebagai hos musim ini.

8 Alumni yang akan berentap di pentas utama ‘Awesome Raja Lawak’ untuk membuktikan bakat dan kebolehan masing-masing dalam bidang Komedi pula adalah terdiri daripada peserta Duo dan Trio. 

Sistem pemarkahan program ‘Awesome Raja Lawak #Alumni’ pula akan diadili 100% oleh pihak juri tetap berdasarkan tiga komponen utama penilaian iaitu aspek vokal yang mewakili 50%, persembahan sebanyak 30% dan 20% lagi untuk kreativiti.

Uniknya, markah Peserta yang tertinggi akan dicampurkan dengan markah peserta terendah. Kumpulan yang mencatat markah keseluruhan terendah akan mara ke pusingan penyingkiran. Peserta yang akan tersingkir pada setiap minggu akan dipilih oleh manager kumpulan itu sendiri.

Tiga nama besar yang dilantik sebagai juri tetap program ‘Awesome Raja Lawak’ ialah Saiful Apek, Ayda Jebat serta Khir Rahman.

### Senarai Alumni

Mamak, Mamat Sepah, Amir, Abu Mamu, Man Raja Lawak, Caca Dboss, Ilham, Wan Wala, Achok, Chot, Pak Cu, Che Mat, Faiz, Kijat Kintan, Atan Kintan, Momo Okay, Yim Okay, Ajoe Mamu dan Idlan.
**Muhammad Abu Sufyan bin Mohd Mokhtar Rozaidi** (Jawi: محمد ابو سفيان بن محمد مختار روزايديcode: ms is deprecated ), lebih dikenali sebagai **PU Abu**, merupakan seorang pendakwah Malaysia. Beliau merupakan peserta Pencetus Ummah musim ke-2. Beliau menarik perhatian orang ramai dan mengundang kontroversi kerana berkhawin dan menjadi suami kepada Hana Azraa, dan juga merupakan suami kepada Ain 'Afini Latif yang sedang sarat mengandung.

Kehidupan awal dan pendidikan
-----------------------------

Muhammad Abu Sufyan bin Mohd Mokhtar Rozaidi dilahirkan di Kuala Lumpur, Malaysia.

Karier
------

Abu pernah menjadi guru ganti dan guru tuisyen sebelum menceburi bidang dakwah. Beliau kini bekerja sebagai pengurus Operasi Arab Saudi, Persada Global Holidays.

Kontroversi dan isu
-------------------

Kehidupan peribadi
------------------

Abu mendirikan rumah tangga bersama Ain ‘Afini Latif pada 2018 sebelum bercerai setahun kemudian. Mereka berdua dikurniakan tiga orang cahaya mata, iaitu Muhammad Adam Aysar Muhammad Abu Sufyan, Muhammad Aryan 'Afi Muhammad Abu Sufyan dan Siti Khadijah Muhammad Abu Sufyan. Pada tahun 2019, beliau berkahwin bersama Hana Azraa dan dikurniakan seorang cahaya mata, iaitu Muhammad Uwais Al-Mateen Muhammad Abu Sufyan pada 2020.

Lihat juga
----------

* Pencetus Ummah
* Kontroversi Anugerah Juara Lagu ke-34

Rujukan
-------

1. ↑  Isteri pertama PU Abu tak berdiam diri, buat laporan polis berhubung ‘posting’ Hana Azraa di media sosial
2. ↑  Biodata dan Latar Belakang Pendakwah Kontroversi, PU Abu
3. ↑  Jatuh talak 2... PU Abu dan isteri sah cerai selepas mereka patah balik ke mahkamah kemukakan bukti
4. ↑  "Allah Tarik Suami Tapi Allah Ganti Dengan Yang Lebih Baik Pula" – Bekas Isteri PU Abu Dedah Wajah Anak… Comelnya!
5. ↑  PU Abu makin bahagia, bakal timang anak ketiga… Tak lupa mohon maaf kepada isteri - "Wanita biasa mungkin angkat kaki dah"
6. ↑  PU Abu ceraikan dua-dua isteri?
7. ↑  Hana Azraa Buat U-Turn, Terima Semula PU Abu Dalam Hidup? -‘Bismillah…’
Imam Perang Samah merupakan seorang pahlawan Pahang yang terlibat dalam Perang Klang yang berlaku dari tahun 1867 hingga 1874. Imam Perang ialah gelaran ketua atau pemimpin kepada sesebuah angkatan perang pada zaman dahulu.

Dalam akhbar The Straits Times bertarikh 25 Januari 1896. Hugh Clifford menceritakan pengalamannya pada tahun 1890, dia menulis;

*My third story also belong to pahang, in 1890, a visit was paid to me by an agen chief. Named Imam Prang Samah, who live near Kuala Tembeling. I know this man for a cheerful liar and when he visited me i always expected to hear some new thing, on his occasion i was not disappointed, for he at once began to tell me the following extraordinary yarn.*

Sejarah Hidup
-------------

Imam Perang Samah tidak diketahui berasal dari mana, tetapi beliau mempunyai zuriat keturunan di Kampung Guai, Temerloh (kini Bera), Pahang dan juga di Jelebu Negeri Sembilan. Di Kampung Guai, beliau digelar sebagai Tok Janggut kerana janggutnya yang panjang. 

Imam Perang Samah meninggal dunia dan dikebumikan di Kampung Guai, Temerloh. Tahun kematiannya dianggarkan sekitar 1940an.

Rujukan
-------

1. ↑  *Kamus Pelajar Edisi Kedua*. Dewan Bahasa Dan Pustaka.
2. ↑  "EAST COAST ETCHINGS". *The Straits Times*. 25 January 1896.
**Renet** adalah sekumpulan enzim yang dihasilkan oleh perut binatang menyusu untuk mencerna susu ibu. Ia mengandungi enzim proteolisis (protease) yang memisahkan susu menjadi bahagian pepejal dan cair. Enzim aktif dalam renet disebut *renin* atau *kimosin* (EC 3.4.23.4), tapi renet juga mengandungi beberapa enzim penting lain seperti pepsin atau lipase. Kegunaan renet adalah untuk membuat keju dan dadih.

Pemerolehan
-----------

### Perut anak lembu

Perut anak lembu yang diperolehi sampingan penyembelihan untuk mendapatkan daging khusus diambil mukosa abomasumnya, lagi-lagi daripada anak lembu yang disusukan. Perut yang dibersihkan dan dikeringkan ini dipotong-potong dan direndam dalam campuran air garam atau whey diasidkan bersama cuka atau wain selama beberapa hari sebelum ditapis; sisa yang tertinggal ini boleh digunakan sebagai bahan penggumpal.

### Tumbuhan

Banyak tumbuhan seperti genus-genus *Galium* dan *Malva*, daun gatal, tisel mempunyai ciri sama yang mampu mencerna serta menggumpal susu.

### Mikroba

Kulat-kulat tertentu seperti *Rhizomucor miehei* menghasilkan enzim proteolitik yang mampu memberi kesan sama seperti renet haiwan. Renet sebegini pada asalnya tidak digemari kerana ia kurang menggumpal serta cenderung memberi rasa pahit kepada keju akhir, namun bahan sebegini banyak diperbaiki ketulenannya sehingga mampu menghasilkan keju bermutu tinggi.

Rujukan
-------

1. ↑  O'Connor. C. (1993-01-01). *Traditional Cheesemaking Manual*. ILRI. ISBN 9789290532736.
2. ↑  Tamime, Adnan Y. (2008-04-15). *Brined Cheeses* (dalam bahasa Inggeris). John Wiley & Sons. ISBN 978-1-4051-7164-9.
3. ↑  "Marzyme Microbial Coagulant" (PDF). *BMBtrade.it*. 2011.

Pautan luar
-----------

* EFSA and Qualified Assumption of Safety[*pautan mati kekal*]
* FDA-registration of recombinant chymosin
* Recombinant Chymosin Diarkibkan 2007-03-07 di Wayback Machine
* Cheese Yield Experiments and Proteolysis by Milk-Clotting Enzymes
* Validation of recombinant and bovine chymosin by mass spectrometry Diarkibkan 2011-09-28 di Wayback Machine
* Free Article: Rennet 101 Diarkibkan 2007-09-27 di Wayback Machine
* Mass spectrometric characterisation of proteins in rennet and in chymosin-based milk-clotting preparations

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Sinopsis
--------

Kerana satu tragedi hitam, dua beradik terpisah. Danira dipenjarakan, sepi dan sendiri di gerigi besi. Naufal pula hilang entah ke mana. Misi pertamanya setelah dibebaskan ialah mencari Naufal, tapi yang ditemukan ialah Tengku Filman, lelaki yang punya segala-galanya. Hidup yang sempurna, kerjaya dihormati serta keluarga yang bahagia. Sedangkan dia gadis yang kontras dengan kesempurnaan Tengku Filman. Jika Tengku Filman A, dia pula C. Jika Filman Mr. Right, dia pula hanyalah gadis di loteng usang. Dan kerana Filman, dia menemukan Aliff, lelaki traumatik dengan kenangan kosong.

Dalam sempurna Tengku Filman, ada sekeping hati yang tidak pernah sembuh. Namun kerana Danira, dingin Tengku Filman melebur. Wajah Danira memenuhi setiap ruang kosong di hatinya. Cintanya kini berkiblat agung. Bertunjangkan kasih.

Di hadapan orang, dia terlihat bahagia. Miliki segala-galanya yang dimahukan. Tapi dalam senyuman dan gelak ketawanya, rupanya Aliff tidak pernah gembira. Jiwanya menderita, tapi tidak ada sesiapa yang tahu apa yang terpendam sejak sekian lama. Sebuah rahsia hitam, melontar dirinya ke dalam jurang dalam. Namun kehadiran Danira dalam hidupnya telah merubah segala-galanya. 

Siapakah yang menjadi pilihan Danira antara Tengku Filman dan Aliff? Mampukah dia mengecap bahagia seperti yang diidamkan seperti dalam angannya?
**Majalah Ana Muslim** merupakan sebuah majalah berbahasa Melayu yang diterbitkan di Malaysia. Ia diterbitkan secara bulanan.

Majalah Ana Muslim mengkhusus dalam pembentukan akhlak dikalangan remaja muslim. Majalah Ana Muslim diterbitkan oleh Blue-T Publication Sdn. Bhd. dan diterbitkan sebulan sekali khusus untuk pelajar berusia 14 tahun ke bawah dengan edaran sebanyak 40,000 naskah sebulan. Melalui perancangan dan sasaran pasaran, Blue-T Publication Sdn. Bhd. yakin akan dapat meningkatkan pengedaran sebanyak 50,000 naskah menjelang tahun 2008 untuk pasaran terbuka. Majalah ini diedarkan di seluruh Malaysia dan juga ke sekolah-sekolah.

Majalah Ana Muslim juga menerapkan unsur kemasyarakatan dan nilai-nilai murni yang ditonjolkan melalui siri dramanya iaitu Siri Ana Solehah, Siri Rajawali F.C dan Siri Satria Bulan Bintang serta topik yang menarik seperti ruangan Adab & Doa, Kisah dari Al-Quran, Tokoh Islam, Inggeris, Sains, Bahasa Arab dan banyak lagi. Majalah yang berslogan membentuk peribadi mulia ini juga mengandungi bahan sokongan program j-QAF dalam konsep kartun yang ceria dan ini mampu menarik minat kanak-kanak.

Konsep Majalah
--------------

Ana Muslim mula diterbitkan pada Mei 1998. Logo Ana Muslim telah di ubah dan menerima konsep baru pada bulan Mac 2007 untuk edisi yang baru majalah Ana Muslim. Penggunaan logo baru adalah untuk menyuntik pembaharuan dari semasa ke semasa bagi memenuhi selera pembaca dan menghadapi cabaran era baru. Terdapat perubahan yang menyeluruh terhadap logo Ana Muslim. Perkataan "Ana" menggunakan huruf kecil tetapi dibesarkan saiznya. Ini sebagai penegasan yang menggambarkan Ana (saya) hebat. Melalui saiz yang besar ini dapat menunjukkan keyakinan diri. Perkataan Ana Muslim itu juga adalah satu doa. Di belakang tulisan Ana Muslim terdapat "kotak dialog" yang berwarna. "Kotak dialog" ini menggambarkan bahawa majalah Ana Muslim adalah untuk pembaca kanak-kanak. Elemen kanak-kanak dapat dilihat melalui "kotak dialog" dan juga font Ana Muslim yang menggunakan huruf kecil.

Majalah Ana Muslim merupakan majalah yang berkonsepkan Komik Pendidikan. Melalui lukisan kartun, penyampaian ilmu dan pendidikan dapat disampaikan dalam bentuk yang lebih santai di mana ia lebih mudah diterima oleh kanak-kanak.

Majalah ini juga menyokong dan menjadi bahan sokongan program j-QAF (Jawi, Al-Quran, Bahasa Arab & Fardu Ain) oleh Kementerian Pelajaran Malaysia sejajar dengan pendekatan konsep Islam Hadhari yang dilaksanakan oleh pihak kerajaan. Selain daripada kandungan bahan j-QAF, kandungan lain yang sama penting yang diterapkan di dalam Majalah Ana Muslim ini ialah seperti Bahasa Inggeris, Matematik dan juga Sains.

Majalah Ana Muslim juga memuatkan latihan, kuiz dan permainan yang menguji kekuatan minda kanak-kanak seterusnya merangsang penjanaan minda mereka ini. Tidak ketinggalan juga, pertandingan dan peraduan turut dimuatkan di dalam Majalah Ana Muslim bagi mewujudkan satu persaingan yang positif di kalangan kanak-kanak ini.

Pautan luar
-----------

* 
*
**Sekolah Menengah Kebangsaan Dato Kailan** atau nama ringkasnya *SMK Dato' Kailan*, merupakan sebuah Sekolah menengah kebangsaan yang terletak di Paya Keladi, Kepala Batas, Pulau Pinang.

Pada 2009, Sekolah Menengah Kebangsaan Dato Kailan memiliki 475 pelajar lelaki dan 403 pelajar perempuan, menjadikan jumlah keseluruhan murid seramai 878 orang. Ia mempunyai seramai 63 orang guru. 2009

Sejarah
-------

Sekolah Menengah Kebangsaan Dato Kailan sebelum ini dikenali sebagai *Sekolah Menengah Kebangsaan Paya Keladi*. Pertukaran nama pada Sekolah Menengah Kebangsaan Dato Kailan telah berkuatkuasa tahun 2014.

Pencapaian
----------

Telah memenangi Johan Olahraga Peringkat Zon Kepala Batas Pulau Pinang dari tahun 2014 - 2019.

Alamat
------

Sekolah Menengah Kebangsaan Dato Kailan
Paya Keladi
13200, Kepala Batas
Pulau Pinang,  Malaysia
Telefon = 6045753894
Fax = 6045741850

Rujukan
-------

 1. ↑  "PERTUKARAN NAMA SEKOLAH SMK PAYA KELADI". Diarkibkan daripada yang asal pada 2016-03-04. Dicapai pada 2015-10-21.

Pautan luar
-----------

* Facebook Sekolah Menengah Kebangsaan Dato Kailan
**Kuih Batang Buruk** merupakan sejenis kuih tradisi yang popular di Malaysia. Maksud batang buruk ialah batang rapuh metafora bagi kayu pokok yang rapuh seperti tekstur kuih tersebut .Ia merupakan sejenis kuih yang dibuat daripada tepung gandum dicampur dengan tepung beras dan tepung kelapa yang diuli buat menjadi doh dan dibentuk membentuk silinder bulat berongga, dan disi dengan serbuk kacang hijau yang di goreng.

Nama
----

Nama kuih batang buruk kemungkinannya disebabkan dari rupanya yang berbentuk kayu reput tetapi diselitupi dengan serbuk kacang hijau menjadikannya seperti batang kayu buruk. Dari rupanya, ia digelar batang buruk. Semasa membentuk doh, biasanya acuan digunakan bagi membentuk doh silinder.

Penyebaran
----------

Kuih batang buruk ini adalah popular diseluruh Malaysia. Ia banyak dibuat, dan ada dijual di mana-mana sahaja pada musim perayaan seperti seperti Hari Raya Aidilfitri dan Hari Raya Aidil Adha, dan tidak perlu ditempah lebih awal.

Dalam budaya popular
--------------------

Kuih batang buruk sangat diminati dikalangan golongan muda dan tua sebagai makanan harian kerana ia merupakan sejenis kuih yang manis. Tepung kacang hijau yang digunakan bagi menyalut bahagian luarnya juga enak rasa yang memakannya, dan mudah lerai menyebabkan seseorang itu ralit ketika memakannya.

Resepi
------

### Bahan Kulit:

1. 1 kg tepun gandum
2. 200g kelapa parut putih, digoreng keperangan, biar sejuk & kisar halus
3. 2 camca tepung beras
4. 1 biji telur - dipukul
5. 2 camca serbuk penaik
6. garam secukupnya
7. 4 camca marjerin
8. air secukupnya
9. minyak untuk menggoreng

### Bahan Inti:

1. 200g kacang hijau
2. 180g gula kastor

Penyedian inti: Kacang hijau digoreng tanpa minyak hingga berbau harum. Bila sejuk, kisar dengan gula hingga hancur, ketepikan.

Penyedian
---------

Gaul tepung, kelapa goreng, tepung beras, telur, serbuk penaik, garam dan marjerin hingga sebati. Masukkan air dan uli menjadi doh. Tutup dengan kain lembab dan perap selama 30 minit. Ambil sedikit, canai hingga nipis. Kemudian potong lebar anggaran 2cm (panjang 3.5-4cm). Lilit di sekeliling pelepah daun betik kemudian tanggalkan. Doh mesti keras sedikit agar gulungan tadi kekal bentuknya. Goreng di dalam minyak panas hingga keemasan. Bila sejuk, sumbat dengan inti.

Lihat juga
----------

*

Rujukan
-------

1. ↑  "Kuih Tradisional Batang Buruk Masih Menjadi Pilihan". *Berita Harian*. 2015-07-13. Dicapai pada 2020-10-05.
2. ↑  "Mana Datang Nama Kuih Ini?". *Astro Awani*. 2019-05-23. Dicapai pada 2020-10-05.

Pautan luar
-----------

*
**Sekolah Menengah Kebangsaan Tatau** atau nama ringkasnya *SMK Tatau atau* *SMKeTa* merupakan sebuah sekolah menengah yang terletak di Tatau, Sarawak.

Pada tahun 2023, Sekolah Menengah Kebangsaan Tatau memiliki 789 pelajar lelaki dan 838 pelajar perempuan, menjadikan jumlah keseluruhan murid seramai 1627 orang. Sekolah Menengah Kebangsaan Tatau juga mempunyai seramai 112 orang guru.2023

Sejarah
-------

Sekolah Menengah Kebangsaan Tatau ditubuhkan pada pertengahan tahun 1970-an. Pada mulanya, Sekolah Menengah Kebangsaan Tatau bertapak di Sekolah Kebangsaan Bintulu. Kemudian, Sekolah Menengah Kebangsaan Tatau berpindah ke Sekolah Menengah Kebangsaan Sebauh, Sekolah Kebangsaan Tatau di Kuala Annau dan kini bertapak tetap di pekan Tatau. Sekolah Menengah Kebangsaan Tatau telah dirasmikan pada 13 April 1987 oleh Allahyarham Tun Pehin Sri Haji Abdul Taib Mahmud. Tempoh pembinaan Sekolah Menengah Kebangsaan Tatau mengambil masa kira-kira lima tahun dan siap pada tahun 1983. Sekolah Menengah Kebangsaan Tatau yang beroperasi pada tahun 1986 kini menjadi sekolah yang maju dari segi akademik, kokurikulum dan dilengkapi dengan kemudahan asas seperti telefon awam, makmal komputer serta asrama. Pada tahun 2017, pengetua Sekolah Menengah Kebangsaan Tatau yang ke-12, Peter Use Lenjau melakukan penjenamaan semula nama sekolah dengan menginspirasikan nama SMKeTa yang membawa pengertian SMK Tatau, Sekolah Kita.

Alamat
------

Sekolah Menengah Kebangsaan Tatau
KM60, Jalan Bintulu Sibu
97200, Tatau
Sarawak,  Malaysia
Telefon = 6086584616
Fax = 6086584251

Pautan luar
-----------

* Lembaga Pengawas Sekolah Menengah Kebangsaan Tatau.
**Rohaya Rahman** atau nama sebenarnya **Zaridah binti Ibrahim** (25 November 1937 – 10 Januari 1998) merupakan seorang pelakon wanita Malaysia.

Kehidupan peribadi
------------------

Rohaya Rahman merupakan isteri kepada tokoh bangsawan dan penerima Anugerah Seniman Negara keenam pada tahun 2004, Abdul Rahman Abu Bakar atau Rahman B.

Kerjaya
-------

Antara filem-filem yang pernah dilakonkan oleh Rohaya Rahman seperti Kanchan Tirana, Tuan Badul, Aku Yang Berhormat, Tujuh Biang Keladi dan beliau banyak terlibat dalam drama tv sekitar tahun 1980-an sehingga 1990-an. Beliau juga turut bergiat aktif dengan kumpulan bangsawan Bintang Timor milik suaminya.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1966 | *Do Re Mi* |  | Filem pertama |
| 1969 | *Kanchan Tirana* |  |  |
| *Panglima Harimau Berantai* | Ibu Tanjong |  |
| 1972 | *Chengkaman Maut* | Ibu Tini |  |
| 1979 | *Tuan Badul* |  |  |
| 1983 | *Aku Yang Berhormat* |  |  |
| 1984 | *Tujuh Biang Keladi* |  | Filem terakhir |

Rujukan
-------

Pautan luar
-----------

* Rohaya Rahman di Pangkalan Data Filem Internet (IMDb)
**Liga Persatuan Bola Sepak China 1** ( ), juga dikenali sebagai **Liga 1** atau **Liga Jia** (中甲联赛), ialah divisyen kelas dua bola sepak profesional di China. Kelab yang mara berjaya dalam liga ini akan mendapat kelayakan bermain di divisyen kelas paling atas yaitu Liga Super China.

Sebelum penubuhan Liga Super China, Liga Jia dikenali sebagai *Liga Jia B* sementara Liga Super ialah *Liga Jia A*. *Jia A* dijenamakan semula dengan singkatan antarabangsa dalam bahasa Inggeris, CSL dan *Jia B* telah dijenamakan semula sebagai Liga 1 pada 2004. Di bawah Liga Jia ialah Liga Yi, mengikut konvensyen penamaan dalam budaya China.

Ia kini terdiri daripada 16 kelab yanh bermain satu sama lain di tempat sendiri atau di tempat lawan sekali dalam satu musim. Pada penghujung setiap musim, dua pasukan teratas dinaikkan ke CSL dan dua pasukan terendah dari CSL diturunkan ke Liga Yi. Dua pasukan teratas dari Liga Yi dinaikkan pangkat dan menukar kedudukan dua pasukan yang tersingkir dari Liga Jia.
***Suami, Isteri dan .....?*** ialah sebuah filem komedi romantik Malaysia Malaysia 1996 yang ditayangkan pada 6 Jun 1996. Filem ini telah diarahkan oleh Suhan Panshacharam. Skrip untuk filem ini telah ditulis oleh Yusuf. Dibintangi Rosyam Nor, Lydiawati dan Sheila Rusly.

Sinopsis
--------

Kebahagiaan rumahtangga Fatah dan Salmah yang dibina atas dasar cinta pertama. Akhirnya runtuh apabila timbul salah faham diantara mereka. Setelah Fatah membantu Jamilah mendapatkan tuntutan insuran berikut kematian suaminya. Lima tahun kemudian, mereka bertemu semula dan terperanjat setelah mengetahui bahawa mereka bertugas di pejabat yang sama dimana Fatah sebagai ketuanya.

Pada suatu hari, Salmah telah cuba digoda oleh seseorang lelaki buaya yang satu pejabat dengannya. Oleh kerana kecewa apabila hasratnya tidak terbalas. Lelaki itu telah membuat fitnah kononnya dia telah menodai Salmah. Perkara tersebut membuatkan seluruh pejabat menjadi kecoh. Salmah yang pasrah dengan apa yang terjadi mula insaf dan menyesali perbuatannya terhadap Fatah sehingga menyebabkan mereka berpisah ketika dahulu. Akhirnya Salmah telah membuat keputusan untuk kembali kepada suaminya.

Pelakon
-------

* Rosyam Nor sebagai Fatah
* Lydiawati sebagai Salmah
* Sheila Rusly sebagai Jamilah
* Rosli Rahman Adam sebagai Mamat
* Erna Elliyana
* Jaafar Onn sebagai Bos
* Aishah Abdullah
* Hussein Abu Hassan
* R. Jaafar
* Kumin KU2
* Lan Zailan
* Aziz Sattar sebagai Bapa Pengantin
* Prono

Anugerah dan pencalonan
-----------------------

| Tahun | Anugerah | Kategori | Penerima | Keputusan |
| --- | --- | --- | --- | --- |
| 1997 | Anugerah Skrin dan Bintang Popular 1996 | Pelakon Wanita Terbaik | Lydiawati | Menang |
|

Rujukan
-------

Pautan luar
-----------

* *Suami, Isteri dan .....?*  di Pangkalan Data Filem Internet (IMDb)

|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sebuah *hilye* oleh Hâfiz Osman (1642–1698), yang menetapkan susun atur standard yang digunakan untuk panel kaligrafi jenis ini
Istilah ***hilya*** (Arab: حليةcode: ar is deprecated , jamak: *ḥilan*, atau *ḥulan*; Turki: *hilye*code: tr is deprecated , jamak : *hilyeler*code: tr is deprecated ) menandakan kedua-dua bentuk visual dalam seni Uthmaniyyah dan genre keagamaan sastera Turki Uthmaniyyah, setiap satunya berkaitan dengan huraian fizikal Muhammad. Hilya secara harfiah bermaksud "hiasan".

Mereka berasal dari disiplin *shama'il*, kajian tentang penampilan dan watak Muhammad, berdasarkan riwayat hadith, terutamanya Tirmidzi's *al-Shama'il al-Muhamadiyyah. wa al-Khasa'il al-Mustafawiyyah* ("Ciri-ciri Agung Muhammad").

Pada zaman Uthmaniyyah Islam rakyat, terdapat kepercayaan bahawa membaca dan memiliki huraian Muhammad melindungi orang itu daripada masalah di dunia dan akhirat, menjadi kebiasaan untuk membawa perihalan sedemikian, yang diterjemahkan dengan baik kaligrafi dan diterangi, sebagai azimat.

Pada abad ke-17 Uthmaniyyah Turki, *hilyes* berkembang menjadi bentuk seni dengan susun atur standard, selalunya dibingkai dan digunakan sebagai hiasan dinding.

Kemudian *hilyes* juga ditulis untuk empat khalifah pertama, sahabat Muhammad, cucu Muhammad (Hasan dan Husayn) dan wali Islam.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Hilya*** |

1. ↑  Bakker, Freek L. (2009). *The challenge of the silver screen: an analysis of the cinematic portraits of Jesus, Rama, Buddha and Muhammad*. BRILL. m/s. 209. ISBN 978-90-04-16861-9.
2. ↑

Bacaan lanjut
-------------

Behiery, Valerie, "Hilya", in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014, Vol I, pp. 258–263.

Pautan luar
-----------

* "The Hilya, or the Adornment of the Prophet – A Calligraphic Icon", by Carl W. Ernst and Rasheed Butt
* "The Hilye of the Prophet Muhammad", by Mohamed Zakariya
* "Hilye-i Şerife", by Faruk Taşkale
* Slideshow of *hilyes* on YouTube (dalam bahasa Turki)
* Many examples of *hilye* panels at the Foundation for the Classical Turkish Arts
* Calligraphic representations of the Prophet Muhammad (Shick, I.C.)
***Sayang Papa Saya Tak*** ialah sebuah siri drama televisyen melayu tahun 2017 arahan Amie Maziah. Dibintangi oleh Hisyam Hamid, Emma Maembong dan Wan Sharmila. Siri drama ini memulakan tayangan perdana di Slot MegaDrama, Astro Ria bermula 9 Januari 2017 menggantikan Isteri Tuan Ihsan.

Sinopsis
--------

Mengisahkan Raisya, gadis muda yang spontan, selamba dan mata duitan. Raisya yang enggan menyambung pelajaran, nekad melarikan diri dari rumah anak yatim yang dihuni dan mula bekerja sebagai pengasuh bayi di rumah keluarga Farish. Pengalaman dibesarkan di Rumah Asuhan Budi menjadikannya cekap dalam menguruskan Qalish, anak Farish yang dijaganya. 

Kecekapan dan keikhlasan Raisya menjaga Qalish menyentuh hati tua ibu Farish, puan Rogayah lantas diaturkan supaya Farish mengahwini Raisya. Farish yang murung sejak kematian bekas isterinya Kasih, telah didesak oleh ibunya untuk mengahwini Raisya demi masa depan Qalish. Raisya pula bersetuju berkahwin dengan imbuhan RM100,000. Dicap sebagai mata duitan oleh suami sendiri tidak berbekas di hati Raisya kerana yang lebih penting adalah sumbangannya kepada Rumah Asuhan Budi.

Mereka berkahwin dan mula mencipta kisah yang penuh warna-warni dalam rumah tangga mereka. Saling mengenali satu sama lain, Raisya memberi impak positif untuk dia bangkit semula. Perlahan-lahan dia mula jatuh cinta untuk kali kedua, memberi ruang untuk Raisya sesuaikan diri sebagai seorang isteri.

Namun emosi Raisya terdera dengan kehadiran Azyan, kawan baik arwah Kasih dan juga Aleya, bakal tunang Fakhrul, adik kembar Farish yang turut meninggal dunia bersama Kasih.

Pelakon
-------

* Hisyam Hamid sebagai Farish
* Emma Maembong sebagai Raisya
* Seri Aileen sebagai Qalish
* Aida Khalida sebagai Puan Rogayah
* Wan Sharmila sebagai Azyan
* Luqman Hafidz sebagai Yusri
* Sweet Qismina sebagai Fathiya
* Eleena Sui sebagai Aleeya
* Izara Aishah sebagai Kasih
* Fahad Iman sebagai Khairul
* Haleeda Mazlin sebagai Latifah
* Adam Lee sebagai Adam
* Syafiq M. Nazri sebagai Shahrir
* Joyce Jelang Sebagai Farah
* Faizal Tahir Sebagai Farid

Rujukan
-------

1. ↑   Drama Sayang Papa Saya Tak. MyInfoTaip. Dicapai 4 Ogos 2021

*
Masjid **Tengku Muhammad Faiz Petra** merupakan sebuah masjid yang terletak di Daerah Galas 18300 Gua Musang Kelantan Darul Naim.

Alamat
------

*Masjid Tengku Muhammad Faiz Petra*, Daerah Galas  
18300 Gua Musang  
Kelantan Darul Naim

Sejarah
-------

Pembinaan Masjid tengku Muhammad Faiz Petra Gua Musang telah bermula pada 19 oktober 1988 dan ianya telah siap sepenuhnya pada 11 Mac 1991. Kos pembinaannya telah diperuntukkan oleh Kementerian Luar Bandar melalui agensinya Lembaga Kemajuan Kelantan Selatan (kesedar) dengan sejumlah Rm 2,793,703.11 bagi membina dan menyiapkan bangunan ini. Pada 4 April 1999 masjid ini dengan rasminya dijadikan masjid (Jumaat) bagi Mukim Bandar Baru, Gua Musang dan Sebagai Masjid Bandar (Masjid Kepala Jajahan).

Dalam Masjid Tengku Muhammad Faiz Petra
Sebelum ini, masjid ini juga dikenali sebagai Masjid Biru kerana pada asalnya, keseluruhan masjid ini bertemakan warna biru dan putih pada dinding, mozek, permaidani dan sebagainya (mungkin kerana ia merupakan projek KESEDAR dalam wilayahnya, secara tidak langsung mencerminkan kubu kuat Barisan Nasional ketika itu). Sejak 2013 hingga kini, masjid ini berwarna kuning-emas dan putih, sama seperti kebanyakan masjid-masjid jajahan di Kelantan.

Pentadbiran
-----------

Masjid Tengku Muhammad Faiz Petra memiliki nombor pendaftaran masjid No Daftar: MY-03-GM-00011.

Rujukan
-------

1. ↑  "Masjid Masjid Tengku Muhammad Faiz Petra". Diarkibkan daripada yang asal pada 2018-06-12. Dicapai pada 2018-06-12.

Pautan luar
-----------

* Jabatan Hal Ehwal Agama Islam Negeri Kelantan (JAHEAIK)
* Senarai Masjid Seluruh Malaysia
* Jabatan Hal Ehwal Agama Islam Negeri Kelantan (JAHEAIK)
* SENARAI MASJID MUKIM KATEGORI A DI NEGERI KELANTAN TAHUN 2017 Diarkibkan 2018-01-13 di Wayback Machine
* Persatuan Pecinta Sejarah Kelantan
Dalam istilah sukan bola sepak, **panenka** merujuk kepada sebuah teknik dalam sepakan penalti di mana si algojo, melambungkan bola dengan sentuhan ringan atau membidik sampai mengenai tiang gawang. Beberapa media menjuluki gaya sepakan penalti ini sebagai **cucchiaio** (dari bahasa Itali bermakna sudu bufet). Di beberapa negara lain seperti Brazil dan Argentina, panenka popular disebut sebagai *cavadinha* ("lubang kecil") dan *penal picado* ("penalti yang mentujah").

Panenka paling mahsyur digalakkan oleh pemain Czech, Antonín Panenka semasa pentas akhir UEFA Euro 1976 di Belgrade. Pada perlawanan itu, Panenka menjaringkan gol dari sepakan melambung yang rapuh ke gawang pasukan kebangsaan Jerman Barat Sepp Maier. Penjaga gol yang terkenal pada dekad 70an itu tidak menyangka bahawa penendang daripada penentang melakukan sebuah sepakan sederhana untuk menembus pertahanannya. Bersama dengan sepakanya, Panenka menjulangkan piala untuk pasukan kebangsaan Czechoslovakia. Teknik ini mendapat perhatian dan pujian media Panenka, tetapi ia juga dianggap berisiko. Oleh kerana sukar untuk melaksanakan dengan betul dan agak mudah untuk menyelamatkan penjaga gol jika dijangka, *panenka* jarang sekali dicuba pada kejohanan kalah mati profesional. Wartawan sukan telah menyatakan bahawa hanya pemain yang sangat dihormati, seperti Andrea Pirlo di Euro 2012, yang boleh menangani akibat kehilangan percubaan seperti itu cuba menjaringkan gol dengan *panenka* di kejohanan utama.  

Pada asalnya, nama Czech untuk *panenka* ialah *Vršovický dloubák* — merujuk kepada daerah Prague Vršovice, di mana kelab asal Panenka Bohemians berpusat.

1. ↑  "Il rigore di Panenka" (dalam bahasa Itali). Storie di Calcio. Diarkibkan daripada yang asal pada 21 May 2016. Dicapai pada 9 May 2016.
2. ↑  "The footballers who have moves named after them". *TheGuardian.com*. 31 October 2007. Diarkibkan daripada yang asal pada 2013-10-02. Dicapai pada 2010-11-14.
3. ↑  "Antonin Panenka - the footballer Pele described as "either a genius or a madman"". 20 June 2007. Diarkibkan daripada yang asal pada 2011-02-09. Dicapai pada 2010-11-14.
4. ↑  "Euro 2012: Pirlo's courage to kick a penalty like Panenka helped Italy's 4-2 win over England". *The Star*. 25 June 2012. Diarkibkan daripada yang asal pada 2017-08-17. Dicapai pada 2017-09-07."Euro 2012: Pirlo's courage to kick a penalty like Panenka helped Italy's 4-2 win over England". *The Star*. 25 June 2012. Archived from the original on 17 August 2017. Retrieved 7 September 2017.
5. ↑  "Andrea Pirlo explains THAT Panenka penalty which bamboozled Joe Hart at Euro 2012". The Mirror. 15 April 2014. Diarkibkan daripada yang asal pada 2018-01-14. Dicapai pada 2018-04-04."Andrea Pirlo explains THAT Panenka penalty which bamboozled Joe Hart at Euro 2012". The Mirror. 15 April 2014. Archived from the original on 14 January 2018. Retrieved 4 April 2018.